**Απαιτούμενα δικαιολογητικά για δωρεάν σίτιση**

**Ακαδημαϊκού έτους 2022-2023**

***Α. Για άγαμους φοιτητές έως και 25 ετών***

**1. Πρόσφατο πιστοποιητικό οικογενειακής κατάστασης** (ημερομηνία έκδοσης όχι άνω των 6 μηνών)

**2. Φωτοαντίγραφο δελτίου αστυνομικής ταυτότητας** του/της φοιτητή/τριας.

**3. Υπεύθυνη δήλωση του Ν. 1599/1986** του ενδιαφερόμενου για την ακρίβεια του περιεχομένου των υποβληθέντων δικαιολογητικών. **ΔΕΝ χρειάζεται έντυπο Υπεύθυνης Δήλωσης, δηλώνεται αυτόματα με την υποβολή της αίτησης σίτισης, και τσεκάροντας το σχετικό κουτάκι.**

**4. Φορολογική Δήλωση Εισοδήματος Φορολογικού Έτους 2021 (Έντυπο Ε1)**,εκτυπωμένο από το TAXIS, των γονέων ή του γονέα του φοιτητή που έχει την επιμέλειά του, καθώς και του ιδίου του φοιτητή και των λοιπών προστατευόμενων μελών της οικογένειας, εφόσον ο φοιτητής ή και τα προστατευόμενα αδέρφια υποβάλουν φορολογική δήλωση.

**ΕΠΙΣΗΜΑΙΝΕΤΑΙ**: α) Σε περίπτωση που δεν υπάρχει υποχρέωση υποβολής φορολογικής δήλωσης από τον ίδιο τον φοιτητή ή τους γονείς του, θα πρέπει να προσκομισθεί υπεύθυνη δήλωση του Ν.1599/1986 η οποία φέρει τη βεβαίωση του γνησίου της υπογραφής του δηλούντος από οποιαδήποτε Διοικητική αρχή, ΚΕΠ ή μέσω της ηλεκτρονικής υπηρεσίας gov.gr.

β) Στην περίπτωση που ο γονέας είναι μόνιμος κάτοικος εξωτερικού και δεν υποχρεούται να υποβάλει φορολογική δήλωση στην Ελλάδα, απαιτείται η υποβολή Πιστοποιητικού Μόνιμου Κάτοικου Εξωτερικού από την αρμόδια Προξενική Αρχή συνδυασμό με Υπεύθυνη Δήλωση, όπου αναφέρεται ότι ο γονέας δεν υποχρεούται σε υποβολή φορολογικής δήλωσης στην Ελλάδα.

**5.** **Πράξη Διοικητικού Προσδιορισμού (Εκκαθαριστικό Σημείωμα) για το φορολογικό έτος 2021 της αρμόδιας Δ.Ο.Υ.** των γονέων ή του γονέα του φοιτητή που έχει την επιμέλειά του, καθώς και του ιδίου του φοιτητή και των λοιπών προστατευόμενων μελών της οικογένειας, εφόσον ο φοιτητής ή και τα προστατευόμενα αδέρφια υποβάλουν φορολογική δήλωση (εκτυπωμένες όλες οι πράξεις από το TAXIS, σε αρχείο pdf).

Οι Κύπριοι φοιτητές προσκομίζουν Φορολογική Βεβαίωση Προσόδων του 2021 από το Υπουργείο Οικονομικών της Κύπρου (υποχρεωτικά) και για τους δύο (2) γονείς, αλλά και για τους ίδιους τους φοιτητές και τα προστατευόμενα αδέλφια τους (εφόσον υποβάλλουν φορολογική δήλωση), αν έχουν εισόδημα.

Γενικότερα οι Κύπριοι, ομογενείς και οι αλλοδαποί φοιτητές οφείλουν να προσκομίσουν δικαιολογητικά αντίστοιχα με αυτά που προσκομίζουν οι φοιτητές που η οικογένεια τους έχει μόνιμη κατοικία εντός Ελλάδος. Όλα τα έγγραφα που εκδίδονται από αλλοδαπές αρχές πρέπει να συνοδεύονται από επίσημη μετάφραση στα ελληνικά.

Επιπρόσθετα απαιτούνται **κατά περίπτωση** τα παρακάτω δικαιολογητικά:

**6. Βεβαίωση σπουδών αδερφού/ής**, ενεργού φοιτητή του πρώτου κύκλου σπουδών, όπως ορίζεται στο άρθρο 2 του Ν. 4009/2011 (Α 195), εφόσον δεν είναι ήδη κάτοχος πτυχίου, μεταπτυχιακού ή διδακτορικού τίτλου που φοιτά σε Πανεπιστήμιο ή στις Ανώτατες Εκκλησιαστικές Ακαδημίες ή στην Ανώτατη Σχολή Παιδαγωγικής και Τεχνολογικής Εκπαίδευσης (Α.Σ.ΠΑΙ.Τ.Ε.), καθώς και στις Ανώτερες Σχολές Τουριστικής Εκπαίδευσης του Υπουργείου Πολιτισμού και Τουρισμού, διαφορετικής πόλης της μόνιμης κατοικίας των γονέων τους.

**7. Βεβαίωση επιδότησης ανεργίας** (σε περίπτωση ανεργίας), από τον Οργανισμό Απασχόλησης Εργατικού Δυναμικού (ΟΑΕΔ) στα μητρώα του οποίου είναι εγγεγραμμένος, εφόσον εισπράττει επίδομα ανεργίας κατά το διάστημα των αιτήσεων **(όχι για τους κατόχους κάρτας ανεργίας)**.

**8. Πιστοποιητικό της Ανώτατης Συνομοσπονδίας Πολυτέκνων Ελλάδος** που αποδεικνύει την πολυτεκνική ιδιότητα του/της φοιτητή/τριας.

**9. Αντίγραφο της πράξης συνταξιοδότησης** που απονέμεται σύμφωνα με τις διατάξεις του ν. 1897/90 σε περίπτωση φοιτητών/τριών που φέρουν την ιδιότητα του τέκνου θύματος τρομοκρατίας και δεν έχουν υπερβεί το 25ο έτος της ηλικίας τους.

**10. Πιστοποιητικό Υγειονομικής Επιτροπής**, σύμφωνα με το εκάστοτε ισχύον σύστημα πιστοποίησης αναπηρίας, το οποίο υφίσταται εν ισχύ κατά το έτος υποβολής της αίτησης, εάν ο φοιτητής εμπίπτει στην κατηγορία (στ)και (ζ) της παραγράφου 9 του άρθρου 1 της αριθμ. Φ5/68535/Β3/18-6-2012 ΚΥΑ.

Αν το πιστοποιητικό Υγειονομικής Επιτροπής δεν διασαφηνίζει τα κινητικά προβλήματα, αλλά μόνο αναπηρία άνω του 67%, τότε συμπληρωματικά απαιτείται ιατρική γνωμάτευση από Δημόσιο Νοσοκομείο, με υπογραφή και σφραγίδα Διευθυντού είτε Κλινικής Ε.Σ.Υ. ή Εργαστηρίου ή Πανεπιστημιακού Τμήματος αντίστοιχα, που θα βεβαιώνει ότι η συγκεκριμένη αναπηρία που πιστοποιείται από την Υγειονομική Επιτροπή προκαλεί ή συνδέεται με σοβαρά κινητικά προβλήματα.

**11. Ληξιαρχική πράξη γέννησης του φοιτητή/τριας, εάν εμπίπτει στις κατηγορίες των:**

α) Απορφανισθέντων φοιτητών/τριών από τον ένα ή και από τους δύο γονείς, εφόσον δεν έχουν υπερβεί το 25ο έτος της ηλικίας τους ή

β) Φοιτητών/τριών που φέρουν την ιδιότητα του τέκνου άγαμης μητέρας με τουλάχιστον ένα μη αναγνωρισθέν τέκνο, το οποίο ή τα οποία δεν έχουν υπερβεί το 25ο έτος της ηλικίας τους.

**12. Ληξιαρχική πράξη θανάτου αποβιώσαντος γονέα**, εφόσον ο φοιτητής δεν έχει υπερβεί το 25ο έτος της ηλικίας του.

**13. Απόφαση δικαστηρίου για την άσκηση επιμέλειας του φοιτητή ή ιδιωτικό συμφωνητικό επιμέλειας.** Στην περίπτωση που δεν υπάρχει δικαστική απόφαση για την επιμέλεια ο φοιτητής οφείλει να υποβάλει τα οικονομικά στοιχεία (Εκκαθαριστικό & Ε1) και των δύο γονέων. Στην περίπτωση που ο διαζευγμένος γονέας που έχει αναλάβει την επιμέλεια έχει παντρευτεί ξανά τότε η νέα οικογένεια του γονέως θεωρείται ως οικογένεια του φοιτητή.

**ΕΠΙΣΗΜΑΝΣΗ - ΔΙΕΥΚΡΙΝΙΣΗ**

Ως **ετήσιο οικογενειακό εισόδημα** νοείται το συνολικό ετήσιο φορολογούμενο, πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα του ίδιου του φοιτητή, των γονέων του και των προστατευόμενων αδελφών του από κάθε πηγή.

Όσον αφορά τα εισοδήματα, ακολουθείτε **τα παρακάτω βήματα** συμπληρώνοντας στοιχεία από το εκκαθαριστικό του προηγούμενου οικονομικού έτους **(2021).** ([Δείτε το υπόδειγμα εκκαθαριστικού](file:///C:\Users\sgrigoriadou\AppData\Local\Temp\pid-5828\Υπόδειγμα%20εκκαθαριστικού%20%202021.pdf)).

***1.*** Προσθέτετε το φορολογητέο εισόδημα από τον ΠΙΝΑΚΑ Γ1. Του υπόχρεου και της συζύγου.

***2.*** Από τον ΠΙΝΑΚΑ Δ και κάτω από το σύνολο προσθέτετε (αν υπάρχουν, γιατί υπάρχει ενδεχόμενο να μην υπάρχουν όλα στο εκκαθαριστικό):

**α.** την προστιθέμενη διαφορά δαπανών,  
**β.** τα αυτοτελή φορολογούμενα ποσά κτλ. και  
**γ.** αν υπάρχει, το επίδομα ανεργίας ή επίδομα των παιδιών του υπόχρεου και της συζύγου.

***3****.* Επίσης, αν έχει υποβάλει και ο/η φοιτητής/τρια φορολογική δήλωση, καταχωρείτε τα αντίστοιχα ποσά που αναγράφονται στο εκκαθαριστικό του/της φοιτητή/τριας στο πεδίο ΑΤΟΜΙΚΟ εισόδημα.

***Β. Για άγαμους φοιτητές άνω των 25 ετών***

**1. Πρόσφατο πιστοποιητικό οικογενειακής κατάστασης** (ημερομηνία έκδοσης όχι άνω των 6 μηνών).

**2. Φωτοαντίγραφο δελτίου αστυνομικής ταυτότητας** του/της φοιτητή/τριας.

**3. Υπεύθυνη δήλωση του Ν. 1599/1986** του ενδιαφερόμενου για την ακρίβεια του περιεχομένου των υποβληθέντων δικαιολογητικών. **ΔΕΝ χρειάζεται έντυπο Υπεύθυνης Δήλωσης, δηλώνεται αυτόματα με την υποβολή της αίτησης σίτισης, και τσεκάροντας το σχετικό κουτάκι.**

**4. Πράξη Διοικητικού Προσδιορισμού (Εκκαθαριστικό Σημείωμα)** για το φορολογικό έτος 2021 της αρμόδιας Δ.Ο.Υ. (όπως λαμβάνεται από το TAXIS, σε αρχείο pdf), μόνο του ιδίου του φοιτητή.

Οι Κύπριοι φοιτητές προσκομίζουν Φορολογική Βεβαίωση Προσόδων του 2021 από το Υπουργείο Οικονομικών της Κύπρου (υποχρεωτικά). Γενικότερα οι Κύπριοι, ομογενείς και οι αλλοδαποί φοιτητές οφείλουν να προσκομίσουν δικαιολογητικά αντίστοιχα με αυτά που προσκομίζουν οι φοιτητές που διαμένουν μόνιμα εντός Ελλάδος.

Όλα τα έγγραφα που εκδίδονται από αλλοδαπές αρχές πρέπει να συνοδεύονται από επίσημη μετάφραση στα ελληνικά.

**5. Φορολογική Δήλωση Εισοδήματος Φορολογικού Έτους 2021 (Έντυπο Ε1),** εκτυπωμένο από το TAXIS.

Σε περίπτωση που δεν υπάρχει υποχρέωση υποβολής φορολογικής δήλωσης από τον ίδιο τον φοιτητή θα πρέπει να προσκομισθεί υπεύθυνη δήλωση του Ν.1599/1986 η οποία φέρει τη βεβαίωση του γνησίου της υπογραφής του δηλούντος από οποιαδήποτε Διοικητική αρχή ή ΚΕΠ. Στην περίπτωση που ο φοιτητής είναι μόνιμος κάτοικος εξωτερικού και δεν υποχρεούται να υποβάλει φορολογική δήλωση στην Ελλάδα, απαιτείται η υποβολή Πιστοποιητικού Μόνιμου Κάτοικου Εξωτερικού από την αρμόδια Προξενική Αρχή συνδυασμό με Υπεύθυνη Δήλωση, όπου αναφέρεται ότι ο φοιτητής δεν υποχρεούται σε υποβολή φορολογικής δήλωσης στην Ελλάδα.

Επιπρόσθετα απαιτούνται **κατά περίπτωση** τα παρακάτω δικαιολογητικά:

**6. Βεβαίωση επιδότησης ανεργίας** (σε περίπτωση ανεργίας), από τον Οργανισμό Απασχόλησης Εργατικού Δυναμικού (ΟΑΕΔ) στα μητρώα του οποίου είναι εγγεγραμμένος, εφόσον εισπράττει επίδομα ανεργίας κατά το διάστημα των αιτήσεων **(όχι για τους κατόχους κάρτας ανεργίας)**.

**7.** **Πιστοποιητικό Υγειονομικής Επιτροπής**, σύμφωνα με το εκάστοτε ισχύον σύστημα πιστοποίησης αναπηρίας, το οποίο υφίσταται εν ισχύ κατά το έτος υποβολής της αίτησης, εάν ο φοιτητής εμπίπτει στην κατηγορία (στ)και (ζ) της παραγράφου 9 του άρθρου 1 της αριθμ. Φ5/68535/Β3/18-6-2012 ΚΥΑ.

Αν το πιστοποιητικό Υγειονομικής Επιτροπής δεν διασαφηνίζει τα κινητικά προβλήματα, αλλά μόνο αναπηρία άνω του 67%, τότε συμπληρωματικά απαιτείται ιατρική γνωμάτευση από Δημόσιο Νοσοκομείο, με υπογραφή και σφραγίδα Διευθυντού είτε Κλινικής Ε.Σ.Υ. ή Εργαστηρίου ή Πανεπιστημιακού Τμήματος αντίστοιχα, που θα βεβαιώνει ότι η συγκεκριμένη αναπηρία που πιστοποιείται από την Υγειονομική Επιτροπή προκαλεί ή συνδέεται με σοβαρά κινητικά προβλήματα.

**8. Πιστοποιητικό της Ανώτατης Συνομοσπονδίας Πολυτέκνων Ελλάδος** που αποδεικνύει την πολυτεκνική ιδιότητα του/της φοιτητή/τριας.

**ΕΠΙΣΗΜΑΝΣΗ – ΔΙΕΥΚΡΙΝΙΣΗ**

Ως **ετήσιο οικογενειακό εισόδημα** νοείται το συνολικό ετήσιο φορολογούμενο, πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα του ίδιου του φοιτητή, των γονέων του και των προστατευόμενων αδελφών του από κάθε πηγή.

Όσον αφορά τα εισοδήματα, ακολουθείτε **τα παρακάτω βήματα** συμπληρώνοντας στοιχεία από το εκκαθαριστικό του προηγούμενου οικονομικού έτους (2021). ([Δείτε το υπόδειγμα εκκαθαριστικού](https://estia.duth.gr/assets/docs/duth-ipodeigma-ekkatharistikou.jpg)).

***1.*** Προσθέτετε το φορολογητέο εισόδημα από τον ΠΙΝΑΚΑ Γ1. Του υπόχρεου και της συζύγου.

***2.*** Από τον ΠΙΝΑΚΑ Δ και κάτω από το σύνολο προσθέτετε (αν υπάρχουν, γιατί υπάρχει ενδεχόμενο να μην υπάρχουν όλα στο εκκαθαριστικό):

**α.** την προστιθέμενη διαφορά δαπανών,  
**β.** τα αυτοτελή φορολογούμενα ποσά κτλ. και  
**γ.** αν υπάρχει, το επίδομα ανεργίας ή επίδομα των παιδιών του υπόχρεου και της συζύγου.

***3****.* Επίσης, αν έχει υποβάλει και ο/η φοιτητής/τρια φορολογική δήλωση, καταχωρείτε τα αντίστοιχα ποσά που αναγράφονται στο εκκαθαριστικό του/της φοιτητή/τριας στο πεδίο ΑΤΟΜΙΚΟ εισόδημα.

***Γ. Για έγγαμους φοιτητές***

**1. Πρόσφατο πιστοποιητικό οικογενειακής κατάστασης** (ημερομηνία έκδοσης όχι άνω των 6 μηνών).

**2. Φωτοαντίγραφο δελτίου αστυνομικής ταυτότητας** του/της φοιτητή/τριας.

**3. Υπεύθυνη δήλωση του Ν. 1599/1986** του ενδιαφερόμενου για την ακρίβεια του περιεχομένου των υποβληθέντων δικαιολογητικών. **ΔΕΝ χρειάζεται έντυπο Υπεύθυνης Δήλωσης, δηλώνεται αυτόματα με την υποβολή της αίτησης σίτισης, και τσεκάροντας το σχετικό κουτάκι.**

**4. Πράξη Διοικητικού Προσδιορισμού (Εκκαθαριστικό Σημείωμα)** για το φορολογικό έτος 2021 της αρμόδιας Δ.Ο.Υ., του ιδίου του φοιτητή, του/της συζύγου και των προστατευόμενων μελών της οικογένειας εφόσον υποβάλουν φορολογική δήλωση (εκτυπωμένες όλες οι πράξεις από το TAXIS, σε αρχείο pdf).

Οι Κύπριοι φοιτητές προσκομίζουν Φορολογική Βεβαίωση Προσόδων του 2021 από το Υπουργείο Οικονομικών της Κύπρου (υποχρεωτικά) και για τον/την σύζυγο, αλλά και για τα προστατευόμενα τέκνα τους εφόσον έχουν εισόδημα.

Γενικότερα οι Κύπριοι, ομογενείς και οι αλλοδαποί φοιτητές οφείλουν να προσκομίσουν δικαιολογητικά αντίστοιχα με αυτά που προσκομίζουν οι φοιτητές που η οικογένεια τους έχει μόνιμη κατοικία εντός Ελλάδος.

Όλα τα έγγραφα που εκδίδονται από αλλοδαπές αρχές πρέπει να συνοδεύονται από επίσημη μετάφραση στα ελληνικά.

**5. Φορολογική Δήλωση Εισοδήματος Φορολογικού Έτους 2021 (Έντυπο Ε1)** **συζύγων,** εκτυπωμένο από το TAXIS.

Σε περίπτωση που δεν υπάρχει υποχρέωση υποβολής φορολογικής δήλωσης από τον ίδιο τον φοιτητή/την ίδια την φοιτήτρια ή τον/την σύζυγο, θα πρέπει να προσκομισθεί υπεύθυνη δήλωση του Ν.1599/1986 η οποία φέρει τη βεβαίωση του γνησίου της υπογραφής του/της δηλούντος/δηλούσης από οποιαδήποτε Διοικητική αρχή ή ΚΕΠ.

Στην περίπτωση που ο φοιτητής είναι μόνιμος κάτοικος εξωτερικού και δεν υποχρεούται να υποβάλει φορολογική δήλωση στην Ελλάδα, απαιτείται η υποβολή Πιστοποιητικού Μόνιμου Κάτοικου Εξωτερικού από την αρμόδια Προξενική Αρχή συνδυασμό με Υπεύθυνη Δήλωση, όπου αναφέρεται ότι ο φοιτητής δεν υποχρεούται σε υποβολή φορολογικής δήλωσης στην Ελλάδα.

Επιπρόσθετα απαιτούνται **κατά περίπτωση** τα παρακάτω δικαιολογητικά:

**6. Βεβαίωση επιδότησης ανεργίας** (σε περίπτωση ανεργίας), από τον Οργανισμό Απασχόλησης Εργατικού Δυναμικού (ΟΑΕΔ) στα μητρώα του οποίου είναι εγγεγραμμένος, εφόσον εισπράττει επίδομα ανεργίας κατά το διάστημα των αιτήσεων **(όχι για τους κατόχους κάρτας ανεργίας)**.

**7. Πιστοποιητικό Υγειονομικής Επιτροπής**, σύμφωνα με το εκάστοτε ισχύον σύστημα πιστοποίησης αναπηρίας, το οποίο υφίσταται εν ισχύ κατά το έτος υποβολής της αίτησης, εάν ο φοιτητής εμπίπτει στην κατηγορία (στ)και (ζ) της παραγράφου 9 του άρθρου 1 της αριθμ. Φ5/68535/Β3/18-6-2012 ΚΥΑ.

Αν το πιστοποιητικό Υγειονομικής Επιτροπής δεν διασαφηνίζει τα κινητικά προβλήματα, αλλά μόνο αναπηρία άνω του 67%, τότε συμπληρωματικά απαιτείται ιατρική γνωμάτευση από Δημόσιο Νοσοκομείο, με υπογραφή και σφραγίδα Διευθυντού είτε Κλινικής Ε.Σ.Υ. ή Εργαστηρίου ή Πανεπιστημιακού Τμήματος αντίστοιχα, που θα βεβαιώνει ότι η συγκεκριμένη αναπηρία που πιστοποιείται από την Υγειονομική Επιτροπή προκαλεί ή συνδέεται με σοβαρά κινητικά προβλήματα.

**8. Πιστοποιητικό της Ανώτατης Συνομοσπονδίας Πολυτέκνων Ελλάδος** που αποδεικνύει την πολυτεκνική ιδιότητα του/της φοιτητή/τριας.

**ΓΕΝΙΚΕΣ EΠΙΣΗΜΑΝΣΕΙΣ – ΔΙΕΥΚΡΙΝΙΣΕΙΣ**

- Ως ετήσιο οικογενειακό εισόδημα νοείται το συνολικό ετήσιο φορολογούμενο, πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα του ίδιου του φοιτητή, των γονέων του και των προστατευόμενων αδελφών του από κάθε πηγή.

**- Άγαμοι φοιτητές άνω των 25** **ετών*:*** Το ετήσιο ατομικό εισόδημα, όπως προκύπτει από την αντίστοιχη **Πράξη Διοικητικού Προσδιορισμού Φόρου** (εκκαθαριστικό σημείωμα) του φορολογικού έτους 2021 (εισοδήματα έτους 2021), δεν θα πρέπει να υπερβαίνει τις είκοσι πέντε χιλιάδες **(25.000) Ευρώ**.

- Τα κατά περίπτωση διαμορφούμενα ποσά μειώνονται **κατά 10%**, όταν οι δικαιούχοι φοιτητές κατοικούν μόνιμα στο Δήμο που έχει την έδρα του το Τμήμα φοίτησης.

- Προκειμένου για έγγαμο φοιτητή, ως ετήσιο οικογενειακό εισόδημα νοείται το συνολικό ετήσιο φορολογούμενο πραγματικό ή τεκμαρτό, καθώς και το απαλλασσόμενο ή φορολογούμενο με ειδικό τρόπο εισόδημα των ιδίου, του/της συζύγου του/της και των τέκνων του από κάθε πηγή.

- Στο οικογενειακό εισόδημα δεν υπολογίζονται ποσά εκτάκτων αποζημιώσεων (εφάπαξ, αποζημίωση απολυόμενων, τίμημα πώλησης ακινήτου).